For å sikre bruket mer stabil arbeidskraft ønsket skogforvalteren å kunne tilby de ansatte boliger. I 1905 aksepterte skogdirektøren at det skulle bygges en kombinert materialforvalter- og arbeiderbolig ved bruket. Skogforvalteren lot også arbeidere han hadde tillit til og gjerne ville beholde få forskudd på lønn og rimelige materialer, slik at de kunne sette seg opp egne hus.